Γλωσσολογία και ελληνική γλώσσα
Ανατροφοδότηση (Ιούνιος 2025)
1. Η επίδοση στην εξέταση ήταν μέτρια (MO=5,3).
2. Στο θέμα 1α, δεν υπήρξε ιδιαίτερη δυσκολία, πράγμα που φανερώνει καλή εξοικείωση με την ανάγνωση των συμβόλων του ΔΦΑ
3. Στο θέμα 1β, η επίδοση υπήρξε λιγότερο ικανοποιητική. Ειδικότερα:
· Γιατί, παλιόπαπιες, μου τρομάξατε τον κροκόδειλο; Συχνό λάθος η χρήση των χαρακτήρων G, Χ kai D
· Γιατί, παλιόπαπιες, μου τρομάξατε τον κροκόδειλο; Προσοχή στα μη συλλαβικά [i].
· Γιατί, παλιόπαπιες, μου τρομάξατε τον κροκόδειλο; Αν και τονίστηκε στην εξέταση, σε πολύ μεγάλο αριθμό γραπτών οι λέξεις μεταγράφηκαν σαν να προφέρονται χωριστά.
4. Δεν υπήρξε κάποιο ιδιαίτερο πρόβλημα στο θέμα 2α, εκτός από το στοιχείο (4). Η σωστότερη ανάλυση του «επέλεξα» θα ήταν: 
· [epeleγ] (η ετυμολογική ανάλυση σε «επι+λέγω» δεν μας ενδιαφέρει)
· [s] παραγωγικό επίθημα που δηλώνει το στιγμιαίο ποιον ενέργειας
· [α] κλιτικό επίθημα
Η ανάλυση αυτή δεν προτείνεται, συνεπώς η ορθή απάντηση είναι «καμία από τις προτεινόμενες»
5. Κάποιες παρατηρήσεις για το θέμα 2β:
· Η λέξη «αναλφαβητισμός» δεν αναλύεται σε «α-ναλφαβ…» γιατί δεν υπάρχει μόρφημα «ναλβαβητ»
· Έγιναν δεκτές απαντήσεις που χαρακτηρίζουν το «-αλβαβητ-» ως σύνθετη λέξη.
· Το «-ισμός» δεν αποτελεί κλιτικό επίθημα. Αναλύεται περισσότερο.
· Στη λέξη «επέβαλε», ο χαρακτηρισμός του δεύτερου «ε» ως μόρφημα και δη αύξηση αποτελεί σοβαρότατο λάθος.
6. Σε σχέση με το θέμα 3α:
· Η πρόταση «[Π1Πέθανε ο τουρίστας [Π2που δάγκωσε οχιά]]» είναι δομικά αμφίσημη γιατί η ΟΦ «οχιά» μπορεί να είναι υποκείμενο στην Π2 ή να συμπληρώνει το ρήμα στη ΡΦ «που δάγκωσε…»
· Η πρόταση «Το κοριτσάκι μου γρατζούνισε τη νταλίκα» θα μπορούσε να είναι δομικά αμφίσημη (αν αγνοήσουμε την ορθογραφική σύμβαση του τονισμού της αντωνυμίας «μου»). Η δομική αμφισημία έγκειται στο ότι το «μου» μπορεί να είναι στοιχείο είτε της ΟΦ (το κοριτσάκι μου) είτε της ΡΦ (μου γρατζούνισε). Δεν πρόκειται για αναφορική αμφισημία γιατί δεν τίθεται ζήτημα σε ποιον αναφέρεται (είτε μιλάω για «το δικό μου κοριτσάκι» είτε για τη «νταλίκα μου», το «μου» αναφέρεται σε εμένα).
· Οι άλλες δύο προτάσεις δεν είναι αμφίσημες.
7. Στο θέμα 3β:
8. Η σύνταξη «[Π1Φαίνεται [Π2πως θα περάσουμε ένα όμορφο καλοκαίρι…]]» είναι απρόσωπη. Η Π1 πρέπει να έχει ΟΦ, και το ρόλο αυτό τον παίζει η Π2. Οι Π3 και Π4, που ακολουθούν, είναι κομμάτια της Π2 (συνδέονται με αυτήν καθ’ υπόταξη, και μεταξύ τους παρατακτικά). 
9. Το κείμενο στο Θ4 είναι χαρακτηριστικό παράδειγμα αντεπιστημονικού λόγου. Φοιτητές και φοιτήτριες που έσπευσαν να συμφωνήσουν, ενίοτε και να υπερθεματίσουν, αναπαράγοντας επιχειρήματα από τη λυκειακή τους εκπαίδευση έδειξαν πως το εξάμηνο πέρασε και δεν ακούμπησε, και ίσως θα έπρεπε να κοπούν συνολικά στο μάθημα.
